389.04 REGOLAMENTI DWAR SERVIZZI TA’ GWARDJANI LOKALI L-AVVIŻ LEGALI 256 ta’ l-2002. L-AVVIŻ LEGALI 256 ta’ l-2002. 1. Titolu. It-titolu ta’ dawn ir-regolamenti hu Regolamenti dwar Servizzi ta’ Gwardjani Lokali. Tifsir. 2. F’dawn ir-regolamenti, kemm-il darba r-rabta tal-kliem ma teħtieġx xort’oħra: " Att " tfisser l-Att dwar Gwardjani Privati u Lokali; Kap. 389. Kap. 389. " servizzi ta’ Gwardjani Lokali " għandhu jkollha l-istess tifsira kif mogħti lilha fl-artikolu 2 ta’ l-Att; "triq " għandha l-istess tifsira kif mogħti lilha bil-Kodiċi tal-Liġijiet tal-Pulizija. 3. Gwardjan loka li jkollu s-setgħa jagħti ordnijiet li s-sewwieqa. Kull meta gwardjan lokali, f’xi attività jew okkażjoni partikolari f’xi triq, f’xi lokalità li għaliha jkun inħareġ permess, liċenza jew awtorizzazzjoni mill-Kunsill Lokali jew minn xi awtorità oħra kompetenti, jew minħabba f’ċirkostanzi ta’ urġenza, iqis li l-aċċess u l-moviment ta’ vetturi għandu jkun ikkontrollat, huwa jista’ jidderigi u jagħti kull ordni xierqa lis-sewwieqa ta’ dawk il-vetturi.